নেপোলিয়ন বোনাপার্ট
নেপোলিয়ন দ্য বোনাপার্ট ১৭৬৯ সালের ১৫ আগস্ট ফ্রান্সের করসিকার এজাক্সিউ শহরে জন্মগ্রহণ করেন। তাঁর জন্মের মাত্র একবছর আগে দ্বীপটি জেনোয়া প্রজাতন্ত্র কর্তৃক ফ্রান্সকে দেওয়া হয়। পরবর্তীতে তিনি নেপোলিয়ন বোনাপার্ট নামেই অধিক পরিচিতি লাভ করেন। বোনাপার্ট পরিবার মূলত লুনিজিয়ানায় বসতি স্থাপনকারী লোম্বার্ড বংশোদ্ভূত তুস্‌কান গোত্রের অন্তর্ভুক্ত, যারা ইতালির একটি অভিজাত সম্প্রদায় হিসেবে বিবেচিত হতেন। পরিবারটি ফ্লোরেন্সে গমন করে এবং দুটি অংশে বিভক্ত হয়ে পড়ে। এদের মধ্যে অধিক গ্রহনযোগ্য, বোনাপার্ট-সারজানা, ফ্রান্স ত্যাগ করতে বাধ্য হন এবং ১৬শ শতাব্দীতে তৎকালীন জেনোয়া প্রজাতন্ত্রের অন্তর্ভুক্ত দ্বীপ করসিকাতে আগমন করেন।
ইউজিন চ্যাপলিন
ইউজিন অ্যান্থনি চ্যাপলিন (ইংরেজি: Eugene Anthony Chaplin; জন্ম: ২৩ আগস্ট, ১৯৫৩) হলেন একজন রেকর্ডিং প্রকৌশলী এবং প্রামাণ্যচিত্র নির্মাতা। তিনি অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলের পুত্র। তার নাম রাখা হয় তার মাতামহ নোবেল ও পুলিৎজার পুরস্কার বিজয়ী ইউজিন ওনিলের নামানুসারে।